- Hindi News
- मोहाली पुलिस ने चोरी हुई ़15 लगजरी कारों को बरामद किया, पांच आरोपी काबू
मोहाली पुलिस ने चोरी हुई ़15 लगजरी कारों को बरामद किया, पांच आरोपी काबू
मोहाली। मोहाली पुलिस की ओर से कार चोर गिरोह को पकडऩे में सफलता मिली है। पुलिस ने गिरोह के पकड़े गए पांच सदस्यों की निशानदेही पर 15 लग जरी कारों को भी बरामद किया है। इस बारे में एसएसपी मोहाली गुरप्रीत सिंह भुल्लर ने एक प्रेस वार्ता के दौरान बताया कि एसपी डिटेक्टिव बलविंदर सिंह और सीआईए इंचार्ज इंस्पेक्टर गुरचरण सिंह की निगरानी में कार चोर गिरोह के सदस्यों को पकडऩे में सफलता मिली है। उन्होंने कहा कि 27 मई 13 को पुलिस को सूचना मिली कि गिरोह का सरगना जगमीत सिंह उर्फ शीरा निवासी मोगा अपने अन्य साथियों के साथ चोरी की कारों को बेचने का नाजायज धंधा कर रहे है। एसएसपी ने बताया कि जगमीत सिंह पहले भी कई मामलों में जेल की हवा खा चुका है। उन्होंने बताया कि बरामद की गई कारों की कीमत इस समय करीब 1 करोड़ 25 लाख रुपए से अधिक है। उन्होंने कहा कि बरामद कारों में सफारी 6, स्कार्पियों 2, इंडिगो 4, बर्ना 1, इनोवा 1 और इंडिका 1 शामिल है।
एसएसपी के मुताबिक पुलिस की ओर से आरोपियों के दो और साथियों को पकडऩे के लिए कार्रवाई की जा रही है। इसी गिरोह से चोरी की गई और कारों के बारे जानकारी ली जा रही है और यह भी पता लगाया जा रहा है कि इन कारों में से मोहाली से चोरी की गई कितनी कारें है।
tgl_Latn hin_Deva hin_Deva hin_Deva hin_Deva